**Ministru kabineta noteikumu projekta “Ieroču un munīcijas kolekciju noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Ieroču aprites likuma (turpmāk –Likums) 34.panta otrā daļa paredz deleģējumu Ministru kabinetam noteikt kārtību, kādā veido:1) ieroču kolekciju salīdzinošās izpētes vajadzībām, ieskaitot pašizgatavotus, nelikumīgi pārveidotus vai aizliegtus ieročus; 2) to Latvijā reģistrēto vītņstobra šaujamieroču (izņemot Nacionālo bruņoto spēku šaujamieročus) ložu un čaulu kontrolkolekciju, kuru kalibrs nav lielāks par 12,7 milimetriem (0,5 collām); 3) Latvijā klasificēto un neklasificēto šaujamieroču, to sastāvdaļu un munīcijas paraugu kolekciju.Savukārt Likuma 88.panta pirmā daļa paredz deleģējumu Ministru kabinetam noteikt kārtību, kādā Valsts policija glabā ložu un čaulu kontrolkolekciju.Ministru kabineta noteikumu projektam “Ieroču un munīcijas kolekciju noteikumi” (turpmāk – projekts) saskaņā ar Likuma Pārejas noteikumu 2.punktu jāstājas spēkā ne vēlāk kā līdz 2019.gada 31.decembrim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma 34.panta otrā daļa un 88.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai izpildītu Ministru kabinetam doto deleģējumu, projektā ir paredzēts noteikt kārtību, kādā Valsts policija dienesta lietošanai veido:1. ieroču un to sastāvdaļu kolekciju salīdzinošās izpētes vajadzībām, apkopojot tajā iegādātus, dāvinātus, konfiscētus, atsavinātus un kolekcijai nodotus ieročus, ieskaitot pašizgatavotus, nelikumīgi pārveidotus vai aizliegtus ieročus, kam varbūt izziņas avota nozīme ballistiskajās ekspertīzēs. Ieročus ieroču kolekcijā iekļauj ar atsevišķu Valsts policijas priekšnieka lēmumu;2. to Latvijā reģistrēto vītņstobra šaujamieroču (izņemot Nacionālo bruņoto spēku šaujamieročus) ložu un čaulu kontrolkolekciju, kuru kalibrs nav lielāks par 12,7 milimetriem (0,5 collām) (turpmāk – ložu un čaulu kontrolkolekcija), kā arī ložu un čaulu kontrolkolekcijas glabāšanas kārtību;3. klasificēto un neklasificēto šaujamieroču, to sastāvdaļu un munīcijas paraugu kolekciju;4. kā arī kārtību, kādā Valsts policija glabā ložu un čaulu kontrolkolekciju.Projekts paredz, ka ieroču kolekcijā salīdzinošās izpētes vajadzībām un Latvijā klasificēto un neklasificēto šaujamieroču, to sastāvdaļu un munīcijas paraugu kolekcijā tiks iekļauti šaujamieroči, pneimatiskie ieroči, gāzes ieroči un signālieroči, salūtieroči (akustiskie ieroči), to sastāvdaļas un jebkuri citi ieročiem līdzīgi priekšmeti, tai skaitā pašrocīgi izgatavoti, kā arī munīcija un jebkuri citi munīcijai līdzīgi priekšmeti, kam var būt izziņas avota nozīme ballistiskajās ekspertīzēs. Minētie priekšmeti šajās kolekcijās tiks iekļauti var Valsts policijas priekšnieka vai tās pilnvarotas personas lēmumu.Likuma 88.panta pirmā dala paredz, ka ar visiem Latvijā apritē esošajiem A, B un C kategorijas vītņstobra šaujamieročiem (izņemot Nacionālo bruņoto spēku un valsts drošības iestāžu šaujamieročus), kuros lodei šāviena brīdī ir tiešs kontakts ar stobru, Valsts policijā izdarāmi kontrolšāvieni. Kārtību, kādā Valsts policija glabā ložu un čaulu kontrolkolekciju, nosaka Ministru kabinets.Līdz ar to attiecībā uz ložu un čaulu kontrolkolekcijā iekļaujamajām vītņstobra šaujamieroča lodēm un čaulām, kas iegūtas pēc Ieroču aprites likumā paredzētā kontrolšāviena izdarīšanas, atsevišķu lēmumu nav nepieciešams pieņemt, jo likumdevējs jau ir noteicis, ka kontrolšāviena rezultātā iegūtās lodes ir iekļaujamas ložu un čaulu kontrolkolekcijā.Projekts paredz, ka lodes un čaulas grupē pēc šaujamieroču veida, modeļa un kalibra, savukārt kontrolkolekcijā iekļautās lodes un čaulas, kas iegūtas pēc kontrolšāviena izdarīšanas, Valsts policija glabā līdz atkārtotam kontrolšāvienam ar attiecīgo vītņstobra šaujamieroci. Pēc atkārtota kontrolšāviena izdarīšanas Valsts policijas eksperts iznīcina lodes un čaulas, kas iegūtas pēc iepriekšējā kontrolšāviena izdarīšanas.Savukārt, lai nodrošinātu pienācīgu ložu un čaulu kontrolkolekcijas veidošanu, ložu un čaulu kontrolkolekciju glabā atsevišķās, izolētās, ugunsdrošības noteikumiem atbilstošās, ar apsardzes un ugunsdzēsības signalizācijas iekārtu aprīkotās telpās. Telpas (tai skaitā sienas, griestus, grīdu, durvis un logus) nodrošina pret nepiederošu personu neatļautu iekļūšanu. Ar mērķi nodalīt valsts vai pašvaldību šaujamieroču lodes un čaulas no privātpersonu šaujamieroču ložu un čaulu masīva, projekts paredz, ka valsts un pašvaldības iestāžu īpašumā (valdījumā) esošo šaujamieroču lodes un čaulas glabā atsevišķi no privātpersonu šaujamieroču lodēm un čaulām. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības grupām un institūcijām Projekta tiesiskais regulējums nemaina tiesības un pienākumus, kā arī veicamās darbības, jo minētās darbības jau tiek veiktas. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada administratīvo slogu, jo minētās darbības jau tiek veiktas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts publicēts:1) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 24.maijam. |
| 3. | Sabiedrības līdzdalības rezultāti | Viedokļi par projektu noteiktajā laika periodā netika sniegti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs